b'\n_START_ARTICLE_\nGeneral (Poljska)\n_START_PARAGRAPH_\nGeneral (poljsko Genera\xc5\x82; poljska izgovorjava [\xc9\xa1\xc9\x9b\xcb\x88n\xc9\x9braw\xc9\xa8]; kratica gen.) je drugi najvi\xc5\xa1ji generalski in hkrati najvi\xc5\xa1ji aktivni \xc5\xa1tirizvezdni \xc4\x8din Poljske kopenske vojske in Poljskega vojnega letalstva. V okviru Natovega STANAGA 2116 spada v razred 0F-08. \xc4\x8cin generala je nadrejen \xc4\x8dinu korpusnega generala in podrejen \xc4\x8dinu mar\xc5\xa1ala Poljske. Enakovreden je \xc4\x8dinu admirala Poljske vojne mornarice._NEWLINE_\xc4\x8cin je bil ustanovljen 15. avgusta 2002, pri \xc4\x8demer je zamenjal \xc4\x8din armadnega generala._NEWLINE_Oznaka \xc4\x8dina je sestavljena iz t. i. generalske vijuge (poljsko w\xc4\x99\xc5\xbcyk generalski; [\xcb\x88v\xc9\x9b\xcc\x83\xca\x90\xc9\xa8k \xc9\xa1\xc9\x9bn\xc9\x9b\xcb\x88ralsk\xca\xb2i]), nad katero se nahajajo \xc5\xa1tiri peterokrake zvezde; oznaka \xc4\x8dina je ista oznaki \xc4\x8dina armadnega generala._NEWLINE_V skladu s trenutno zakonodajo generale imenuje predsednik Republike Poljske na predlog predsednika Vlade Poljske.'